双调・殿前欢自乐
作者：景元启
朝代：元

paragraphs: 自由仙，对西风篱下醉金船。
葛巾漉酒从吾愿，富贵由天。
与渊明和一篇，君休羡，省部选乌台荐。
好觑桐江钓叟，万古名传。
自由仙，据胡床闲坐老梅边。
彤云变态时舒卷，改尽山川。
叹蓝关马不前，君休羡，八位转朝金殿。
恰便似新晴雪霁，流水依然。
梅花月如牙，早庭前疏影印窗纱。
逃禅老笔应难画，别样清佳。
据胡床再看咱，山妻骂：为甚情牵挂？大都来梅花是我，我是梅花。